Diari Oficial de la Generalitat Valenciana


Sumari del DOGV 7309, del 03-07-2014 (2014/5968)

Informació pública de la sol·licitud de declaració, en concret, d'utilitat pública del projecte de línia elèctrica subterrània trifàsica a 20 kV, en el carrer de la Verge i travessia Cementeri del municipi de Sant Jordi. Expedient número ATLINE/2007/267/12.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7309

Data del DOGV
:   03-07-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/5968


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de la sol·licitud de declaració, en concret, d'utilitat pública del projecte de línia elèctrica subterrània trifàsica a 20 kV, en el carrer de la Verge i travessia Cementeri del municipi de Sant Jordi. Expedient número ATLINE/2007/267/12. [2014/5968]  
Als efectes previstos en la Llei 24/2013, de 26 de desembre, del Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, se sotmet al tràmit d'informació pública la sol·licitud, formulada per la mercantil Electra del Maestrazgo, SA, de declaració, en concret, d'utilitat pública de les instal·lacions corresponents al projecte de línia elèctrica subterrània trifàsica a 20 kV en el carrer de la Verge i travessia Cementeri del municipi de Sant Jordi, província de Castelló, les característiques principals de la qual són les que consten en el projecte d'execució firmat per Joan M. Solsona Vizcarro i Jordi Beltran Ferrer i visat pel Col·legi Oficial de Pèrits i Enginyers Tècnics Industrials de València, delegació de Castelló, amb data 10 d'agost de 2007, el qual va ser autoritzat i aprovat mitjançant la Resolució de 19 d'octubre de 2007, del Servici Territorial d'Energia de Castelló, dins de l'expedient ATLINE/2007/267/12.  
Cal significar que la declaració, en concret, d'utilitat pública sol·licitada, en el cas d'atorgar-se portarà implícits els efectes previstos en l'article 56 de l'esmentada Llei 24/2013, de 26 de desembre, del Sector Elèctric.  
Cosa que es fa pública per a coneixement general i, en especial, dels propietaris dels terrenys i la resta de titulars de béns i drets afectats per la instal·lació, la relació dels quals s'inserix al final d'este anunci, així com aquells altres que siguen titulars de drets reals o interessos econòmics sobre els béns afectats i hagen pogut ser omesos en la dita relació, perquè en el termini de vint dies, comptadors a partir de l'endemà de la publicació d'este anunci, qualsevol interessat puga consultar la documentació presentada per la mercantil sol·licitant i formular, en dos exemplars, qualssevol al·legacions que estimen pertinents, així com aportar per escrit les dades oportunes per a esmenar possibles errors en la relació annexa. Així mateix, la present publicació es realitza de conformitat amb el que disposa l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
La documentació indicada podrà ser consultada en les dependències del Servici Territorial d'Energia de Castelló, situat en el carrer Cavallers, número 8, 12438 Castelló de la Plana, així com en els locals de l'Ajuntament de Sant Jordi.  
  
Castelló de la Plana, 20 de juny de 2014.- El cap del Servici Territorial d'Energia: Jorge Azuara Roca.